armvectores/hy_wikipedia_2023 huggingface dataset:
Ալգոնկիններ (ցեղախումբ)

Ալգոնկիններ, հնդկացի ցեղախումբ, Հյուսիսային Ամերիկայի բնիկներ, որոնք ունեին միասնական լեզու։ Ալգոնկինյան լեզուները առանձին լեզուների խումբ է ալգկյան լեզվաընտանիքում։ Ընդհանուր քանակը կազմում է 260 հազար մարդ։ Կրոնը՝ կաթոլիկություն, բողոքականություն (բապտիստներ, մեթոդականներ), պահպանվում են ավանդական հավատքները։


== Բնակության տարածքը ==
Ալգոնկինները հինավուրց ժամանակներից բնակվում էին Մեծ Լճերի շրջանում, այժմյան Կանադայի Օնտարիո նահանգում։ Հետագայում բնակեցրել են ավելի լայն տարածքներ՝ Սուրբ Լավրենտիոսի գետի հովիտ, Նյուֆաունդլենդ կղզի, Կանադայի Քվեբեկ և Մանիտոբա տարածքներ, Նոր Շոտլանդիա թերակղզի, Արքայազն Էդուարդի կղզի, ԱՄՆ-ի Մինեսոտա, Միչիգան, Հյուսիսային Դակոտա, Մոնտանա նահանգներ։ Սպիտակամորթ նորաբնակների կողմից ճնշումների պատճառով այժմ բնակվում են նաև ԱՄՆ-ի այլ նահանգներում, ինչպես նաև Մեքսիկայի հյուսիսում։


== Ցեղերը և լեզուները ==
Ալգոնկինները մինչև 19-րդ դարը բաժանվում էին 4 խմբի՝

Հյուսիս-արևելյան ալգոնկիններ. կրի - 200 հազար, մոնտանյե, նասկապի, մալեսիտներ, միկմակներ, բնակվում էին Սբ. Լավրենտիոսի գետի երկայնքով և Նյուֆաունդլենդ կղզում։ Այս խմբին էին սխալմամբ դասում նաև բեոտուկների ցեղը, որոնք խոսում էին առանձնացված լեզվով։
Մերձատլանտյան ալգոնկիններ. պեննակուկներ, նիպմուկներ, պոկամտուկներ, մասաչուսեթներ, պատուկսետներ, նաուսետներ, մոհեգաններ, մոհիկաններ, նարանգանսետներ, նանտիկոկներ, պեկոտներ, վամպանոագերներ, վապինգերներ, մոնտաուկներ, դելավարներ, և այլն։ Բնակվում էին Ատլանտյան օվկիանոսի ափեզրին։
Կենտրոնական ալգոնկիններ. օջիբվա - 360 հազար, օտավա, պոտավատոմի, ալգոնկիններ, մենոմինի, նապիսինգ, շաունի, մայամի, պիանկաշո, կիակպու, ֆոքս, սաուկի, իլլինոյ։ Բնակվում էին Մեծ Լճերի շրջանում
Արևմտյան կամ տափաստանային ալգոնկիններ. արապախո, գրովանտրներ, սևաոտներ, շայեններ, հարթավայրային օջիբվե և հարթավայրային կրի։ Վերաբնակվել են ցեղախմբի բնակության կենտրոնական մասերից դեպի տափաստանային գոտի։


== Տես նաև ==
Ֆիլիպ Թագավորի պատերազմ


== Գրականություն ==
Энциклопедия «Народы и религии мира», М.- 1998.
Cappel, Constance, The Smallpox Genocide of the Odawa Tribe at L'Arbre Croche, 1763: The History of the Odawa People, Edwin Mellen press, 2007, ISBN 978-0-7734-5220-6
Magocsi, Paul Robert (ed.), Encyclopedia of Canada's Peoples, Toronto, University of Toronto Press, 1999.
Moondancer and Strong Woman, A Cultural History of the Native Peoples of Southern New England: Voices from Past and Present, Bauu Press, copyright 2007, ISBN 0-9721349-3-X
Tooker, William Wallace, The Algonquian Series, Harper, 1901.


== Արտաքին հղումներ ==
 Մեդիաֆայլեր Ալգոնկինների ցեղեր թեմայով Վիքիպահեստում:
Ալգոնկինների արևելյան ԴՆԹ նախագիծ Archived 2013-07-01 at the Wayback Machine.
Francis J. O'Brien, Jr. (Waabu), “Aquidneck Indian Council: Documents on Algonquian language and other topics”, Docstoc
Յուրի Ռազդուխով

Յուրի Ռազդուխով (ռուս.՝ Юрий Иванович Раздухов, մայիսի 3, 1924(1924-05-03) - 2009), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1958 թվականին ավարտել ԽՍՀՄ արտաքին գործերի նախարարության բարձրագույն դիվանագիտական դպրոցը։
1958 թվականից զբաղվել է դիվանագիտական գործունեությամբ։

1950-1958 թվականներին՝ ՎԼԿԵՄ Լենինգրադի մարզկոմի առաջին քարտուղար։
1958-1959 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1959-1961 թվականներին՝ Չինաստանում ԽՍՀՄ դեսպանատան խորհրդական։
1961-1966 թվականներին՝ ԽՄԿԿ Կենտկոմի աշխատակազմի աշխատակից։
1966-1968 թվականներին՝ Չինաստանում ԽՍՀմ դեսպանատան խորհրդական-դեսպանորդ։
1968-1975 թվականներին՝ Բուլղարիայում ԽՍՀմ դեսպանատան խորհրդական-դեսպանորդ։
1975 թվականի մայիսի 25-ից մինչև 1980 թվականի ապրիլի 24-ը Սինգապուրում եղել է ԽՍՀՄ արտակարգ և լիազոր դեսպան։
1980-1985 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1985 թվականի հունվարի 28-ից մինչև 1988 թվականի ապրիլի 21-ը Կամպուչիայի Ժողովրդական Հանրապետությունում եղել է ԽՍՀՄ արտակարգ և լիազոր դեսպան։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985-1986. - Т. 2, с. 442.


== Արտաքին հղումներ ==
Խորհրդային Միության դեսպան
Ֆեդորովկա (ավան, Վելիկոբուրլուկիի շրջան)

Անվան այլ կիրառումների համար տե՛ս՝ ՖեդորովկաՖեդորովկա (ուկրաիներեն՝ Федорівка), ավան Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1900 թվականին։
2001 թվականի տվյալներով Ֆեդորովկա ավանում բնակվում էր 705 մարդ։ Բնակավայրը զբաղեցնում է 0,218 կմ² տարածք։ Բնակչության խտությունը կազմում էր 3233,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բադալոնա

Բադալոնա (իսպ.՝ Badalona), քաղաք և մունիցիպալիտետ Իսպանիայում, մտնում է Բարսելոնա նահանգի, ինչպես նաև Կատալոնիա ինքնավար մարզի մեջ։ Մունիցիպալիտետը գտնվում է Բարսելոնես թաղամասում։ Տարածքը՝ 20,95 կմ²։ Բնակչությունը՝ 218886 մարդ (2010 թվականի տվյալներով)։ Հեռավորությունը վարչական կենտրոնից՝ 10 կմ։


== Արտաքին հղումներ ==
Պաշտոնական կայք Archived 2011-01-10 at the Wayback Machine.
Ֆրանսիայի երկրամասեր

Ռեգիոն (ֆր. régions, եզակի թվով՝ région [ʁeʒjɔ̃], թարգմանաբար՝ երկրամաս), հանդիսանում է Ֆրանսիայի ադմինիստրատիվ-տարածքային բաժանման բարձրագույն միավորը։Յուրաքանչյուր երկրամաս իրենից ներկայացնում է որոշակի տարածք՝ իր սեփական մշակույթով, ավանդույթներով և հասարակական ինքնությամբ։ Մինչև 2016 թվականի հունվարի 1-ը Ֆրանսիան բաժանված էր 27 վարչական շրջանների կամ երկրամասերի, որոնցից 22-ը Ֆրանսիայում են, իսկ 5-ը՝ արտասահմանում։ 2020 թվականի դրությամբ ընդհանուր հաշվով գոյություն ունեն 18 ռեգիոններ, որոնցից 13-ը գտնվում են Մետրոպոլյան Ֆրանսիայում՝ Ֆրանսիայի աշխարհագրորեն եվրոպական հատվածում, իսկ մնացյալ 5-ը՝ այլ տարածքներում։ ։  Ռեգիոններն էլ իրենց հերթին բաժանվում են դեպարտամենտների։


== Ծանոթագրություններ ==
Աշտարակ (Ոսկեպար)

Ոսկեպարի աշտարակ, միջնադարյան պաշտպանական կառույց Հայաստանի Հանրապետության Տավուշի մարզի արևելքում։ 


== Տեղադրություն ==
Խորհրդային Միության տարիներին աշտարակը գտնվում էր Խորհրդային Ադրբեջանին պատկանող Վերին Ոսկեպար (Յուխարի Ոսկեպար) էքսկլավում, որը ԽՍՀՄ փլուզումից հետո փաստացի դարձավ Հայաստանի Հանրապետության մաս։ Ոսկեպար գյուղից 2,5 կմ արևմուտք է` համանուն գետի ձախ։ Ծովի մակերևույթից բարձր է 802 մ։


== Պատմություն ==
Պատմամշակութային հուշարձանի մասին քիչ տեղեկություններ են հայտնի։ Եզակի հիշատակություններից մեկը կատարել է եպիսկոպոս Մակար Բարխուդարյանը։ Ըստ հուշարձանագետ Սամվել Կարապետյանի՝ աշտարակը կառուցվել է 13-րդ դարում։ Նա իր ուսումնասիրություններից ենթադրություն է կատարել, որ աշտարակը պատկանել է հայ քաղկեդոնական դավանանքին պատկանող իշխանի։


== Ճարտարապետական նկարագիր ==
Հուշարձանն իրենից ներկայացնում է քառակուսի հատակագծով քառահարկ բերդ-աշտարակ։ Ունի 7,96 x 7,46 մ արտաքին չափեր և շուրջ 10 մ բարձրություն։ Հարկերից մեկը նկուղային է, մնացածը վերգետնյա։ Երկու մուտքերը բացված են առաջին հարկի հյուսիսային և հարավային ճակատներից։
Կառուցված է կրաշաղախով համակցված անմշակ քարից և թրծված աղյուսից։ Կառույցի պատերին առկա են նաև կապույտ ջնարակապատ աղյուսներ, որոնցից օգտագործվել են նաև մոտակայքում գտնվող Բերդավանքի եկեղեցում։


== Տես նաև ==
Սուրբ Աստվածածին եկեղեցի (Ոսկեպար)
Բերդավանք վանական համալիր (Ոսկեպար)
Խլխլան աղբրի եկեղեցի
Կալապանի եկեղեցի (Ոսկեպար)
Գոմաձորի եկեղեցի (Ոսկեպար)
Կորաբերդ
Ջուխտակ Եղցի վանք


== Ծանոթագրություններ ==
Սեմյուել Բաթլեր (գրող)

Անվան այլ կիրառումների համար տե՛ս՝ Սեմյուել Բաթլեր (այլ կիրառումներ)Սեմյուել Բաթլեր (անգլ.՝ Samuel Butler, դեկտեմբերի 4, 1835(1835-12-04)[…], Նոթթինգեմշիր, Անգլիա, Մեծ Բրիտանիայի և Իռլանդիայի միացյալ թագավորություն - հունիսի 18, 1902(1902-06-18)[…], Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի գրող, նկարիչ և թարգմանիչ, վիկտորյան ժամանակաշրջանի գրականության ակնառու ներկայացուցիչներից մեկը։


== Կենսագրություն ==
Նրա ամենահայտնի գործերն են ուտոպիական սատիրա «Էրեհոն» վեպը, և կիսակենսագրական «Ամենայն մարմնի ճանապարհը», որը տպագրվել է իր մահվանից հետո։ Նա նաև հայտնի է օրթոդոքս քրիստոնեության մասին իր հետազոտություններով, ինչպես նաև էվոլյուցիայի տեսության ու իտալական արվեստի հետազոտմամբ։ Բաթլերն արձակ ոճով թարգմանել է Հոմերոսի Իլիականն ու Ոդիսականը, այդ թարգմանությունները մինչև հիմա արդի են։


== Գրականություն ==
Grendon, Felix. (1918). Samuel Butler's God. North American Review. Vol. 208, No. 753. pp. 277–286.
Holt, Lee Elbert. (1941). Samuel Butler and His Victorian Critics. ELH. Vol. 8, No. 2. pp. 146–159.
Paradis, James G. (2007). Samuel Butler, Victorian Against the Grain: A Critical Overview. University of Toronto Press.
Raby, Peter. (1991). Samuel Butler: A Biography. University of Iowa Press.
Rattray, Robert F. (1914). The Philosophy of Samuel Butler. Mind. Vol. 23, No. 91. pp. 371–385.
Simpson, George Gaylord. (1961). Lamarck, Darwin and Butler: Three Approaches to Evolution. The American Scholar. Vol. 30, No. 2. pp. 238–249.


== Ծանոթագրություններ ==
(2326) Տոլոլո

(2326) Տոլոլո (անգլ.՝ Tololo), աստերոիդ աստերոիդների հիմնական գոտում։ Հայտնաբերվել է 1965 թվականի օգոստոսի 29-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,862867 ա. մ., առավելագույնը մոտենում է 2,4181 ա. մ. հեռավորության վրա և հեռանում 3,3076 ա. մ.։ Արեգակի շուրջ մեկ ամբողջական պտույտ է կատարում 1769,29 երկրային օրվա ընթացքում, իր ուղեծրով շարժվելով միջինում 0,203471 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2326) Տոլոլո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3787) Այվազովսկի

(3787) Այվազովսկի (անգլ.՝ Aivazovskij), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,85158 ա. մ., առավելագույնը մոտենում է 2,4809 ա. մ. հեռավորության վրա և հեռանում 3,2222 ա. մ.։ Արեգակի շուրջ մեկ ամբողջական պտույտ է կատարում 1758,84 երկրային օրվա ընթացքում, իր ուղեծրով շարժվելով միջինում 0,20468 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3787) Այվազովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դամլի

Դամլի, գյուղ Արևմտյան Հայաստանում, Խարբերդի վիլայեթի Շիրոյի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սրեբրենիկ

Անվան այլ կիրառումների համար տե՛ս՝ Սրեբրենիկ (այլ կիրառումներ)Սրեբրենիկ (բոս․՝ , սերբ.՝ Srebrenik), քաղաք Բոսնիա և Հերցեգովինայում։ Քաղաքը տեղակայված է պետության հյուսիսարևելյան հատվածում՝ Տինյա գետի վրա։ Համանուն համայնքի վարչական կենտրոնն է։ Մտնում է Բոսնիա և Հերցեգովինայի Դաշնության կազմի մեջ։ Քաղաքի միջով անցնում է Տուզլա-Օրաշյե ավտոմոբիլային ճանապարհը և Բրչկո-Տուզլա երկաթուղին։ Քաղաքից արևելք գտնվում է միջնադարյան Սրեբրենիկ ամրոցը։


== Պատմություն ==

Սրեբրենիկն առաջին անգամ հիշատակվել է 1333 թվականի մարտի 15-ին։ Սրեբրենիկը, որը կառուցվել է բլրի գագաթին, եղել է միջնադարյան Բոսնիայի ամենահզոր ամրոցներից մեկը։ 15-րդ դարի սկզբին քաղաքը գրավվել է հունգարական զորքերի կողմից։ 1408 թվականին հունգար թագավոր Սիգիզմունդ I-ը քաղաքը հանձնել է սերբ բռնակալ Ստեֆան Լազարևիչին։ Հիշատակվում է 1430, 1445, 1452 թվականներին։
1464-1512 թվականներին Սրեբրենիկը եղել է Սրեբրենիական բանովինայի կենտրոնը, որը 1512 թվականին նվաճել են թուրքերը։ 18-րդ դարի սկզբին Սրեբրենիկը մտել է Գրադաչացի կապետանիայի կազմի մեջ, որից հետո այնտեղ տեղակայվել է ռազմական կայազոր։ 1777 թվականին քաղաքը վերակառուցվել է։ 1804 թվականին կայազորում հաշվվել է 20 մարդ։ 1833 թվականին կայազորն ունեցել է 7 գնդացիր։ 1835 թվականից հետո հին Սրեբրենիկը լքվել է։


== Բնակչություն ==


== Ծանոթագրություններ ==
Բենգալերեն

Բենգալերեն, կամ բենգալի (բենգալերեն՝ বাংলা Bāṇlā), բենգալացիների լեզուն, պատկանում է հնդեվրոպական լեզվաընտանիքի հնդիրական ճյուղին։ Տարածված է Հնդկաստանի Արևմտյան Բենգալիա նահանգում և Բանգլադեշում։
Խոսողների ընդհանուր թիվը կազմում է շուրջ 250 միլիոն, որի շնորհիվ այն համարվում է աշխարհում 6-րդ ամենախոսվող լեզուն։
Բենգալարենում օգտագործվում է բենգալական այբուբենը։ Առաջացել է սանսկրիտից։


== Աշխարհագրական տարածում և կարգավիճակ ==
Բենգալերենը պատմականորեն տարածված է հարավային Ասիայի հյուսիսարևելյան մասում՝ Բենգալիա անվամբ հայտնի շրջանում։ Այն Բանգլադեշի պաշտոնական լեզուն է, ինչպես նաև Հնդկաստանի 23 պաշտոնական լեզուներից մեկը։ Հնդկական մարզերի շրջանում լեզուն պաշտոնական կարգավիճակ ունի Արևմտյան Բենգալիայում, որտեղ այդ լեզվով խոսողները կազմում են մարզի բնակչության 85%-ը, և Տրիպուրում, որտեղ այդպիսիների քանակը կազմում է 67%։ Խոսողների հիմնական մասն ապրում է Ասսամ մարզում՝ մարզի բնակչության 28%-ը, Անդամանյան և Նիկոբարյան կղզիներում` 26%, Ջարկհանդում` մոտ 10%, Արունաչալ-Փրադեշում և Միզորամում` ավելի քան 9%, ինչպես նաև Մերձավոր Արևելքում ու արևմտյան երկրներում` ներգաղթածների շնորհիվ։ Բենգալերենը մոլորակի վրա ապրող ավելի քան 200 մլն. մարդկանց համար մայրենի լեզու է և խոսողների քանակով աշխարհում 6-րդն է։


== Գրականություն ==
Thompson, Hanne-Ruth (2012). Bengali(չաշխատող հղում). Volume 18 of London Oriental and African Language Library. John Benjamins Publishing. 90-272-7313-8.
Dasgupta, Probal (2003). Bangla. In George Cardona and Dhanesh Jain, (eds) The Indo-Aryan languages. London/New York: Routledge, 351-390.
Быкова Е. М., Бенгальский язык, М., 1966;
Alam, M. 2000. Bhasha Shourôbh: Bêkorôn O Rôchona (The Fragrance of Language: Grammar and Rhetoric). S. N. Printers, Dhaka.
Cardona, G. and Jain, D. 2003. The Indo-Aryan languages, RoutledgeCurzon, London.
Chatterji, S. K. 1921. Bengali Phonetics. Bulletin of the School of Oriental and African Studies,
Chatterji, S. K. 1926. The Origin and Development of the Bengali Language: Part II. Calcutta Univ. Press.
Ferguson, C. A. and Chowdhury, M. 1960. The Phonemes of Bengali, Language, Vol. 36, No. 1, Part 1. (Jan. — Mar., 1960), pp. 22–59.
Hayes, B. and Lahiri, A. 1991. Bengali intonational phonology, Natural Language & Linguistic Theory, Springer Science.
Klaiman, M. H. 1987. Bengali, in Bernard Comrie (ed.), The World’s Major Languages, Croon Helm, London and Sydney, pp. 490–513.
Masica, C. 1991. The Indo-Aryan Languages. Cambridge Univ. Press.
Radice, William. 1994. Teach Yourself Bengali: A Complete Course for Beginners.Hodder Headlin, Ltd., London.
Ray, P, Hai, M.A. and Ray, L. 1966. Bengali language handbook. Center for Applied Linguistics, Washington.
Sen, D. 1996. Bengali Language and Literature. International Centre for Bengal Studies, Calcutta.


== Ծանոթագրություններ ==


== Արտաքին հղումներ ==

Բենգալերեն հոդվածը Curlie-ում (ըստ DMOZ-ի)
Bengali language at Encyclopædia Britannica
Bangla Academy Archived 2011-01-13 at the Wayback Machine.
The South Asian Literary Recordings Project, The Library of Congress. Bengali Authors.
Уроки бенгальского языка на русском
Օսմանքյոյ (Սղերդի գավառ)

Անվան այլ կիրառումների համար տե՛ս՝ Օսմանքյոյ (այլ կիրառումներ)Օսմանքյոյ, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(2086) Նյուվիլ

(2086) Նյուվիլ (անգլ.՝ Newell), աստերոիդ աստերոիդների հիմնական գոտում։ Հայտնաբերվել է 1966 թվականի հունվարի 20-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,401563 ա. մ., առավելագույնը մոտենում է 2,1346 ա. մ. հեռավորության վրա և հեռանում 2,6685 ա. մ.։ Արեգակի շուրջ մեկ ամբողջական պտույտ է կատարում 1359,38 երկրային օրվա ընթացքում, իր ուղեծրով շարժվելով միջինում 0,264828 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2086) Նյուվիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իգնասիո Ագիռե

Իգնասիո Ագիռե (իսպ.՝ Ignacio Aguirre, դեկտեմբերի 23, 1900(1900-12-23), San Sebastián del Oeste, Խալիսկո, Մեքսիկայի Միացյալ Նահանգներ - հուլիսի 11, 1990(1990-07-11), Մեխիկո, Մեքսիկայի Միացյալ Նահանգներ), մեքսիկացի նկարիչ և փորագրող։


== Կենսագրություն ==
Իգնասիո Ագիռեն ծնվել է 1900 թվականի դեկտեմբերի 23-ին, Մեքսիկայի Սան Սեբաստիան քաղաքում, Իգնասիո Ագիռե դե Սանտիագոյի և Դելֆինա Կամաչոյի ընտանիքում։
Նա մեքսիկական հեղափոխության ժամանակ կռվում էր Վենուստիանո Կառանսայի հետ՝ ընդդեմ Ֆրանսիսկո Վիլյայի։ Հեղափոխության ավարտից հետո աշխատել է մի քանի հանքերում, ապա 1920 թվականին մասնակցել է ապսամբությանը և եղել է Ալվարո Օբրեգոնի կողմնակից։ Ոգեշնչվելով իր նկարիչ ընկերներ Ջուլիո Կաստելանոսի և Մանուել Ռոդրիգեզ Լոզանոյի աշխատանքներով՝ նա իր ընկներների և Դիեգո Ռիվերայի օգնությամբ սկսեց նկարել սովորել։ 1921-1929 թվականներին աշխատել է Secretaria de Comunicaciones y Obras Públicas-ում։
1928 թվականին միացել է Teatro Ulises խմբին, որտեղ աշխատել է որպես բեմանկարիչ։ 1931 թվականին Մեքսիկայի ազգային ինքնավար համալսարանում և արվեստի համալսարանում դասավանդել է նկարչություն։ 1934 թվականին հիմնել է Հեղափոխական գրողների և արտիստների լիգան, 1937 թվականին՝ Taller de Gráfica Popular-ը և 1953 թվականին դարձել նրա տնօրենը։ Եղել է Salón de la Plástica Mexicana-ի անդամ, աշխատել է Պաբլո Օհիգինսի և Ալֆրեդո Սալսեի հետ։
1940, 1942, 1944 և 1948 թվականներին նրա աշխատանքները ներկայացվել են Նյու Յորքում։ 1952 թվականին նա այլ արտիստների հետ միասին հիմնել է Frente Nacional de Artes Plásticas միությունը։ 1956-1957 թվականներին նրա աշխատանքները ներկայացվել են Արևելյան Եվրոպայում։
Նա արել է փայտափորագրություններ, գոբելեններ և մատիտով ու ջրաներկով նկարներ։ Նրա նկարներում հիմնականում օգտագործվում են կանաչը, վարդագույնը, կապույտը և կարմիրը։ Նա նկարում է գյուղական և ժողովրդական տեսարաններ։


== Ծանոթագրություններ ==


== Արտաքին հղումներ ==
Listings for over 90 works produced by Ignacio Aguirre during his time at the Taller de Gráfica Popular can be viewed at Gráfica Mexciana.
Կաբանիլյաս դե լա Սիեռա

Կաբանիլյաս դե լա Սիեռա (իսպ.՝ Cabanillas de la Sierra), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Սեռա Հորտե շրջանում։ Բնակչությունը՝ 743 մարդ (ըստ 2010 թվականի)։ Տարածքը՝ 14,07 կմ²։ Քաղաքը պրովինցիայի վարչական շրջանից հեռու է 56 կմ։


== Պատկերասրահ ==

		
		
		
		


== Արտաքին հղումներ ==
Cabanillas de la Sierrako udalaren webgunea. Archived 2014-12-17 at the Wayback Machine.(Իսպաներեն)
Մրգանց

Մրգանց, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Մրգանց գետի ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գրուժի

Գրուժի (ֆր.՝ Grougis), համայնք Ֆրանսիայում, Պիկարդիա մարզի Էնա գավառում։ Մտնում է Գիզ կանտոնի կազմի մեջ։ Հանդիսանում է Վարվեն շրջանը։
Համայնքի INSEE կոդ՝ 02358։


== Բնակչություն ==
Համայնքի բնակչությունը 2011 թվականին կազմում էր 385 մարդ։


== Տնտեսություն ==
2011 թվականի տվյալներով 262 աշխատունակ տարիքի մարդկանցից (15-64 տարեկան) 180-ը տնտեսապես ակտիվ էին, 82-ը անգործունակ (ակտիվության ցուցանիշը 68,7 %, 1999 թվականին եղել է՝ 63,6 %)։ 180 աշխատունակ բնակիչներից 152-ը աշխատում էին (94 տղամարդ և 58 կին), անաշխատանք էին 28-ը (15 տղամարդ և 13 կին)։ 82 անգործունակ մարդկանցից 18-ը աշակերտներ կամ ուսանողներ են, 20-ը թոշակառու, 44-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Գրուժիի վիճակագրության ազգային ինստիտուտ (ֆր.)
Սապնարմատ երկգույն

Սապնարմատ երկգույն (լատ.՝ Gypsophila bicolor), մեխակազգիների ընտանիքին պատկանող դեղաբույս։


== Նկարագրություն ==
1մ բարձրությամբ, հաստ առանցքային արմատով և ճյուղավոր թխակապույտ ցողուններով բազմամյա խոտաբույս է։ Նստադիր, սրածայր, գծային-նշտարաձև, ուռուցիկ միջին ջղերով և հակադիր տերևադասավորությամբ։ Վահանիկաձև-հուրանաձև ծաղկաբույլերում հավաքված են բարակ ծաղկակոթերով մանր հնգանդամ ծաղիկները։ Բաժակաթերթիկներից կրկնակի երկար պսակաթերթիկները սպիտակ են, իսկ բաժակը՝ լայն զանգականման։ Բազմաթիվ սերմերով պտուղները  գնդաձև կամ ձվաձև չորսփեղկավոր տուփիկներ են։ Թունավոր, մեղրատու և գեղազարդային բույս է, որի լավ զարգացած արմատային համակարգը նպաստում է ավազայինհողերի ամրացմանը։


== Տարածվածություն ==
Աճում է ստորին լեռնային գոտու չոր սարալանջերին, ավազոտ հողերում, երբեմն նաև ցանքսերում։ Հանդիպում է Արմավիրի, Արարատի, Կոտայքի, Սյունիքի մարզերում և Արցախում։


== Նշանակություն ==
Բուժական նպատակներով օգտագործում են արմատներն ու կանաչ զանգվածը։ Բույսի արմատներն գործածում են որպես վերքամոքիչ միջոց։ Բույսն երբեմն օգտագործում են սննդարդյունաբերության մեջ փրփուր առաջացնող որոշ քաղցր ըմպելիքներ և գարեջուր պատրաստելու համար։


== Ծանոթագրություններ ==
Հարավային Դանիա տարածաշրջան

Հարավային Դանիան (դան․՝ Syddanmark), Դանիայի վարչական մարզերից մեկն է, որը գտնվում է Յուտլանդիա թերակղզու հարավային մասում։ Ստեղծվել է 2007 թվականին մունիցիպալ բարենորոգումների արդյունքում։ Բաղկացած է 22 մունիցիպալիտետներից։ Կենտրոնը Վայլե քաղաքն է։ Տարածքը 12 191 կմ² է, իսկ բնակչությունը՝ 1 189 817 մարդ (2007 թվականի տվյալներով)։


== Մունիցիպալիտետներ ==

Ասենս (Assens)
Բիլուն (Billund)
Վայեն (Vejen)
Վայլե (Vejle)
Վարդե (Varde)
Կերտեմինե (Kerteminde)
Կոլինգ (Kolding)
Լանգելան (Langeland)
Միդելֆարտ (Middelfart)
Նորֆյունս (Nordfyns)
Նյուբորգ (Nyborg)
Օբենրո (Aabenraa)
Օդենսե (Odense)
Սվենբորգ (Svendborg)
Սյոներբորգ (Sønderborg)
Տյոներ (Tønder)
Ֆանյո (Fanø)
Ֆոբորգ Միտֆյուն (Faaborg-Midtfyn)
Ֆրեդերիսիա (Fredericia)
Հադերսլև (Haderslev)
Էրյո (Ærø)
Էսբյերգ (Esbjerg)


== Ծանոթագրություններ ==
Արծաթաղբերք (գետ)

Անվան այլ կիրառումների համար տե՛ս՝ Արծաթաղբերք (այլ կիրառումներ)Արծաթաղբերք, Աղբուլաղ, Ջալաչայ, Սպիտակաղբյուր, գետ Գեղարքունիքի մարզում։ Սկիզբ է առնում Արեգունի լեռների Կարկտասար գագաթի հարավարևելյան լանջերից և թափվում է Սևանա լիճ։ Երկարությունը 12 կմ է։


== Ծանոթագրություններ ==
Զաուր Ուգուև

Զաուր (Զավուր) Ռիզվանովիչ Ուգուև (կում.՝ Угъуй Завур Ризванны уланы, ռուս.՝ Заур Ризванович Угуев, մարտի 27, 1995(1995-03-27), Խասավյուրտ, Դաղստանի Հանրապետություն, Ռուսաստան), ռուսաստանցի ազատ ոճի ըմբիշ, օլիմպիական չեմպիոն (2020), 2018 և 2019 թվականների աշխարհի չեմպիոն, Ռուսաստանի բազմակի չեմպիոն, 2017 և 2018 թվականների Եվրոպայի առաջնությունների մեդալակիր, աշխարհի գավաթի հաղթող, Ռուսաստանի սպորտի վաստակավոր վարպետ։


== Սպորտային կարիերա ==
Ազգությամբ կումիկ է։ Ազատ ոճի ըմբշամարտի Ռուսաստանի հավաքականի անդամ է։ Մարզվում է Շեմե Շեմեևի գլխավորությամբ։
2018 թվականին Բուդապեշտում կայացած աշխարհի առաջնությունում հաղթել է բոլոր մենամարտերում։ Եզրափակիչում հաղթել է ղազախ Նուրիսլամ Սանաևին և նվաճել ոսկե մեդալ՝ դառնալով աշխարհի չեմպիոն։
2019 թվականին Նուր-Սուլթանում կայացած աշխարհի առաջնությունում կարողացել է կրկնել նախորդ տարվա հաջողությունը և կրկին դառնալ աշխարհի չեմպիոն։


== Ձեռքբերումներ ==
 Ռուսաստանի ազատ ոճի ըմբշամարտի առաջնություն 2021 (Ուլան Ուդե, 2021)
 Ռուսաստանի ազատ ոճի ըմբշամարտի առաջնություն 2020 (Նարո-Ֆոմինսկ, 2020)
 Ռուսաստանի ազատ ոճի ըմբշամարտի առաջնություն 2018 (Օդինցովո, 2018)
 «Իվան Յարիգին» գրան պրի (Կրասնոյարսկ, 2018)
 Ռուսաստանի ազատ ոճի ըմբշամարտի առաջնություն 2017 (Նազրան, 2017)
 «Իվան Յարիգին» գրան պրի (Կրասնոյարսկ, 2017)
 Ռուսաստանի պատանեկան առաջնություն (Աչինսկ, 2013)
 Ռուսաստանի պատանեկան առաջնություն (Բաքու, 2012)
 Աշխարհի պատանեկան առաջնություն (Հունգարիա, Զոմբատելի, 2011)


== Ծանոթագրություններ ==


== Արտաքին հղումներ ==
«Угуев Заур» (ռուսերեն)։ infosport.ru։ Վերցված է 2017-06-20 
«Угуев Завур Ризванович»։ Спортивная борьба Дагестана (ռուսերեն)։ wrestdag.ru։ Վերցված է 2017-06-20
Եվտուշենկովո

Եվտուշենկովո (ուկրաիներեն՝ Євтушенково), գյուղ Ուկրաինայի Խարկովի մարզի Կոլոմակի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (2096)

Ժողովածու (2096), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2096 թվի տակ։ Ձեռագիրը գրվել է 1644-1648 թվականներին Յովհաննէս դպիր գրիչի կողմից,Էջմիածնում։ Գրված է թղթի վրա, որը ունի 19X12.8 չափս։ Ձեռագիրը կազմված է 309 թերթից։ Գրված է միասյուն բոլորագրով։ Ունի կիսախորան և լուսանցազարդ մանրանկարներ։ Պահպանակը ունի 309 էջ, գրված է՝ թղթիի վրա։ Աստառը՝ հյուսածո ոսկեթել մետաքս։ Հիշատակարաններ՝ 64ա, 304բ, 161ա, 305ա։


== Բովանդակություն ==
Բարթ. Մարաղացվոյ մեկնութիուն վեցօրէից։
Համառօտ հավաքումն Յաղագս հոգվոյ Յաղագս առաքինութեան հոգվոյ, Յաղագս հրեշտակաց։


== Ծանոթագրություններ ==
Ռեժիսորական արվեստ

Ռեժիսորական արվեստ (բեմադրական արվեստ, ռեժիսուրա), գեղարվեստորեն ներդաշնակ, ամբողջական ներկայացում ստեղծելու արվեստը՝ բեմական արտահայտչության բոլոր միջոցները մի ընդհանուր մտահղացման ենթարկելու շնորհիվ։ Բեմադրական ընդհանուր մտահղացումը որոշում է երկի գաղափարական մեկնությունը, գործող անձանց բեմական վարքագիծն ու բնութագիրը, դերակատարների, նկարչական ու երաժշտական ձևավորման ոճական ու ժանրային բնույթը, ներկայացման ժամանակային (տեմբ և ռիթմ), տարածական (բեմավիճակ, բեմական միջավայր) լուծման, թատերական պայմանականությունների օգտագործման սկզբունքները, ամբողջ ներկայացման գեղարվեստական կերպարը։
Ռեժիսորական արվեստը, որպես պիեսին բեմական մեկնություն տվող, ներկայացման գեղարվեստական կերպար ստեղծող ինքնուրույն մասնագիտություն եվրոպական ու ռուսական թատրոններում ձևավորվել ու հաստատվել է 19-րդ դարի վերջին քառորդում։ Հայտնի ռեժիսորներ են Լյուդվիգ Կրոնեկը Մեյնինգեն քաղաքի թատրոնից (Գերմանիա), Անդրե Անտուան Ազատ թատրոնից (Փարիզ), Ալեքսանդր Լենսկին Մոսկվայի Փոքր թատրոնից, Կոնստանտին Ստանիսլավսկին և Վլադիմիր Նեմիրովիչ-Դանչենկոն Մոսկվայի Գեղարվեստական թատրոնից։
Ռեժիսորական արվեստը հայկական թատրոնում ձևավորվել է 20-րդ դարի սկզբներին․ առաջին բեմադրիչներն են եղել Արմեն Արմենյանը, Ստեփան Քափանակյանը և Օվի Սևումյանը։


== Ծանոթագրություններ ==
Մոնրո շրջան (Կենտուկի)

Անվան այլ կիրառումների համար տե՛ս՝ Մոնրո շրջան (այլ կիրառումներ)Մոնրո շրջան (անգլ.՝ Monroe County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 857 կմ² է, բնակչությունը՝ 10.963 մարդ (2010 թվականի տվյալներով)։ Շրջկենտրոնն է Թոմպկինսվիլ բնակավայրը։ Կազմավորվել է 1820 թվականին։
Բորոգոնցի

Բորոգոնցի (ռուս.՝ Борогонцы, յակուտ.՝ Бороҕон), գյուղ Ռուսաստանի Սախա-Յակուտիայի հանրապետության Ուստ-Ալդանսկի ուլուսի կազմում։
Բնակչությունը 2010 թվականին գրանցված տվյալներով կազմում էր 7350 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նեզնայկա (Մեծ Կակշայի վտակ)

Նեզնայկա (ռուս.՝ Незнайка), գետ Ռուսաստանում, հոսում է Շաբալինսկի շրջանում Կիրովի մարզում։ Գետաբերանը տեղակայված է Մեծ Կակշա գետի աջ ափին՝ 104 կմ հեռավորության վրա։ Գետի երկարությունը 12 կմ է։
Գետի ակունքը գտնվում է անտառներում արևելյան Բուրկովսկայա գյուղում, Լենինսկոե գյուղից 16 կմ հարավ-արևմուտք։ Գետը հոսում է հարավ-արևմուտք անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վետլուգա, գետի ենթաավազանը՝ Վոլգա։ Գետի ավազանը՝ Վոլգա մինչև Կույբիշևսկի հիդրոհանգույց։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 08010400112110000042179
Կոդը ըստ հիդրոլոգիական հետազոտության (ՌԴ) — 110004217
Ավազանի կոդը — 08.01.04.001
Ծավալի համարը ըստ ՌԴ-ի — 10
Թողարկումը ըստ ՌԴ-ի — 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռասսադնոե (գյուղ, Բախչիսարայի շրջան)

Ռասսադնոե (ուկրաիներեն՝ Розсадне, Ղրիմի թաթարերեն՝ Rassadnoye), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։
2001 թվականի տվյալներով Ռասսադնոե գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
BASF

BASF, համաշխարհային քիմիական կոնցեռն։ Հիմնադրվել է 1865 թ.։ Շտաբ-բնակարանը գտնվում է Լյուդվիգսհաֆեն քաղաքում։


== Ծանոթագրություններ ==


== Արտաքին հղումներ ==
Պաշտոնական կայքը
Յագվել

Յագվել  (ռուս.՝ Ягвель), գետ Ռուսաստանում, հոսում է Լենսկի շրջանում (Արխանգելսկի մարզ)։ Գետաբերանը տեղակայված է Լենսկիյ Պոլ գետի աջ ափին՝ 16 կմ հեռավորության վրա։ Գետի երկարությունը՝ 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000023719
Հիդրոլոգիական ուսումնասիրությունների կոդը - 103002371
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նագորյանի (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ ՆագորյանիՆագորյանի (ուկրաիներեն՝ Нагоряни), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Նագորյանի գյուղում բնակվում էր 774 մարդ։ Բնակավայրը զբաղեցնում է 2483 կմ² տարածք։ Բնակչության խտությունը կազմում էր 311,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բազենք (լեռ)

Բազենք, լեռ Սյունիքի մարզում, Սյունիքի բարձրավանդակում, Ծղուկ գյուղից 10 կմ հյուսիս։ Բարձրությունը 3222 մ է։


== Ծանոթագրություններ ==
Նիցայի շրջան

Նիցայի շրջան (լատիշ․՝ Nīcas novads), վարչատարածքային միավոր Լատվիայի հարավ-արևմուտքում, գտնվում է պատմական Կուրզեմե մարզում։ Շրջանը բաղկացած է երկու մասից և շրջանի եզրին է գտնվում Նիցա գյուղը։
Սահմանակից է Ռուցավայի, Գրոբինայի շրջաններին և Լիեպայա քաղաքին։
2010 թվականի հունվարի 1-ի տվյալներով բնակչությունը կազմել է 3858 մարդ ։ Տարածքի մակերեսը կազմում է 350,79 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Լիեպայայի շրջանի վարչական բարեփոխումների ավարտից հետո։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալն կերպ՝ 


== Տարածքային բաժանում ==
Նիցայի շրջան (լատիշ․՝ Nīcas pagasts)
Օտանկույի շրջան (լատիշ․՝ Otaņķu pagasts)


== Ծանոթագրություններ ==


== Արտաքին հղումներ ==
Официальный сайт Ницского края(լատիշերեն)
5 պեսո (Չիլի, «Օ'Հիգգինս», ութակողմ)

Անվան այլ կիրառումների համար տե՛ս՝ 5 պեսո (այլ կիրառումներ)5 պեսոն (իսպաներեն՝ 'cinco pesos') ժամանակակից չիլիական պեսոյի մանրադրամ է, շրջանառության մեջ է 1992 թվականից։


== Պատմություն ==
Այս մետաղադրամը Չիլիի Կենտրոնական բանկի կողմից արտոնագրվել է 1992 թ. մայիսին։ Նախկին «Օ'Հիգգինս» 5 պեսո դրամատեսակի (1990-1992) շարունակողն է, տարբերվում է միայն ձևով և չափսով (նախկինը կլոր էր, այս մեկը՝ ութանկյուն, և ավելի փոքր է տրամագծով)։
Չիլիական պեսոյի չափազանց ցածր փոխարժեքի պատճառով այս մետաղադրամը շրջանառության մեջ պրակտիկապես գոյություն չունի և նրա արտադրումը զուտ ձևական բնույթ է կրում (2010 թ հունվարի դրությամբ 1 չիլիական պեսոն հավասար է 0,001972 ԱՄՆ դոլարի)։


== Նկարագրություն ==


=== Դիմերես ===
Դրամի երեսի կողմի կենտրոնում պատկերված է Չիլիի Անկախության պատերազմի հռչակավոր գործիչ Բեռնարդո Օ'Հիգգինսի կիսադեմքը, «LIBERTADOR B. O'HIGGINS» («ԱԶԱՏԱՐԱՐ Բ. Օ'ՀԻԳԳԻՆՍ») գրությամբ, իսկ շուրջը գրված է «REPÚBLICA DE CHILE» («ՉԻԼԻԻ ՀԱՆՐԱՊԵՏՈՒԹՅՈՒՆ»)։


=== Դարձերես ===
Ետևի կողմում՝ դափնե պսակով շրջապատված «5 PESOS» գրությունը, ստորև՝ տարեթիվը։


== Հղումներ ==
Չիլիի Կենտրոնական բանկ Archived 2010-02-11 at the Wayback Machine.


== Աղբյուրներ ==
Chester L. Krauze and Clifford Mishler. Standard Catalog of World Coins. Iola, WI. 2002 Edition (20th Century), Page 345.
Դերե-Արիան

Դերե-Արիան, գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր լեռնալանջի վրա։


== Բնակչություն ==
XX դարի սկզբին ուներ 460 բնակիչ՝ մեծագույն մասը հայեր, մնացածը՝ քրդեր։


== Պատմամշակութային կառույցներ ==
Գյուղի մոտ կային երեք եկեղեցիների ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Վեներայի երկրպագությունը

«Վեներայի երկրպագությունը» (անգլ.՝ The Worship of Venus), իտալացի նկարիչ Տիցիանի յուղանկար, որը նկարիչն ավարտել է 1518-1519 թվականներին և որն այժմ գտնվում է Իսպանիայում՝ Մադրիդ քաղաքի Պրադո թանգարանում։ Նկարում պատկերված է յուրաքանչյուր ապրիլի 1-ին Վեներա աստվածուհու պատվին իրականացված հռոմեական երկրպագության ծես։ Այդ առիթով կանայք աստվածուհու արձաններին ընծաներ են մատուցել, որպեսզի մաքրեն «իրենց մարմինները ցանկացած արատից»։
Տիցիանի աշխատանքում երկու նիմփաներ՝ մեկը դեռատի, մյուսը՝ մեծահասակ, գտնվում են արարողության աջ կողմում։ Սրբավայրը շրջապատված է ընծայված հուշատախտակներով։ Տարիքով կինը աջ ձեռքին բռնած հայելու միջոցով ստուգում է զարդարանքները։ Կտավի առաջին պլանում արական սեռի մանուկների բազմություն է, որոնք զբաղված են ծառեր մագլցելով, ցատկելով, խնձոր հավաքելով, պառկած են, կռվում են,կրակում նետեր կամ քաշում մինյանց մազերը։ Կտավի կենտրոնում թումբ է պատկերված՝  արևոտ մարգագետնի մոտ։ Հեռվում երևում են սարն ու կապույտ երկինքը։ 
Տիցիանի նկարը հիմնված է հույն սոփեստ Ֆիլոստրատոսի գրվածքների վրա։ Իր «Ցնորքներ I, VI» աշխատության մեջ Ֆիլոստրատոսը գրել է․ «Տեսե՛ք, կուպիդոնները խնձորներ են հավաքում։ Եվ եթե նրանք շատ լինեն, չզարմանաք։ Կուպիդոնների կապարճները ոսկով են պատված, ոսկուց են նաև նրանց միջի նետերը։ Նրանք իրենց կապարճները խնձորենիներից են կախել, իսկ խոտերի մեջ գցված են նրանց ասեղնագործ թիկնոցները։ Օ, զամբյուղները, որոնց մեջ նրանք խնձորներն են հավաքում․․․»։ 


== Տես նաև ==
Վեներայի խնջույքը (Ռուբենս)


== Ծանոթագրություններ ==


== Գրականություն ==
Hope, Charles & Fletcher, Jennifer & Dunkerton, Jill. Titian. National Gallery London, 2003. 1-85709-904-4
Kaminski, Marion. Titian. Ullmann, 2007. 978-3-8331-3776-1
Phillips, Claude. The Earlier Work of Titian. Bastian Books, 2008. 0-554-38327-6
Francesco Valcanover, L'opera completa di Tiziano, Rizzoli, Milano 1969.
Stefano Zuffi, Tiziano, Mondadori Arte, Milano 2008. 978-88-370-6436-5


== Արտաքին հղումներ ==
Philostratus's Imagines 1.6 (Cupids). Fairbanks translation at the Theoi Classical Texts Library.
Հյուսիսային Ամերիկայի ներքին ջրեր

Հյուսիսային Ամերիկան ունի ջրագրական խիտ ցանց։ Մայրցամաքի գետերը բացի անձրևայինից, ունեն նաև ձնա-սառցադաշտային սնում։ Գետերը պատկանում են Ատլանտյան, Հյուսիսային Սառուցյալ և Խաղաղ օվկիանոսների ավազաններին։ Խոշոր գետերը հիմնականում հոսում են դեպի արևելք (Ատլանտյան օվկիանոս), որովհետև հիմնական ջրբաժանը՝ Կորդիլերները ձգվում են արևմուտքով։


== Գետեր ==


=== Ատլանտյան օվկիանոսին պատկանող ===

Ատլանտյան օվկիանոսին պատկանող ամենախոշոր գետը Միսիսիպին է։ Միսուրիի ակունքներից հաշված՝ Միսիսիպիի երկարությունը կազմում է մոտ 6000 կմ։ Այն սկիզբ է առնում Մեծ Լճերի հարթությունից և թափվում է Մեքսիկական ծոցը` առաջացնելով ընդարձակ դելտա, որը տարեկան 100 մ խորանում է ծոցի մեջ։ Միսիսիպիի աջափնյա վտակները (Միսսուրի, Արկանզաս) սնվում են ձնհալքներից ու վարարում են գարնանը` իրենց հետ տանելով մեծ քանակությամբ տիղմ։ Ձախափնյա վտակները (Օհայո, Թենեսի) ունեն անձրևային սնում ու հորդանում են ամառային հորդառատ անձրևներից։
Միսիսիպին տրանսպորտային մեծ նշանակություն ունի և ջրանցքներով կապված է Մեծ Լճերի հետ։ Գետի ու նրա վտակների վրա կառուցված են մի շարք հիդրոէլեկտրոկայաններ, իսկ գետի ջուրը օգտագործվում է հազարավոր հեկտար հողատարածությունները ոռոգելու համար։
Մյուս խոշոր գետերից է Սուրբ Լավրենտիոսը, որը Մեծ Լճերը կապում է Ատլանտյան օվկիանոսին։
Մեծ Լճերի համակարգում՝ Էրի լճի ջրերը Նիագարա գետով հոսում են դեպի Օնտարիո լիճը։ Նիագարա գետի վրա է գտնվում Նիագարայի նշանավոր ջրվեժը։


=== Հյուսիսային Սառուցյալ օվկիանոսին պատկանող ===
Հյուսիսային Սառուցյալ օվկիանոսին պատկանող գետերը հիմնականում ունեն ձնա-սառցադաշտային սնում։ Ձմռանը՝ 8 - 9 ամիս սառչում են, վարարում՝ գարնան վերջին ու ամռան սկզբին։
Այս շրջանների գետերը երիտասարդ են (ետսառցադաշտային) և հովիտները դեռ լրիվ մշակված չեն։ Ամենամեծ գետը Մակենզին է։ Այն սնվում է Կորդիլերների ձնհալքներից։ Նրա վերին հոսանքը՝ Աթաբասկա գետն է։ Նշանավոր են նաև Նելսոն գետը, որը թափվում է Հուդզոնի ծոց։


=== Խաղաղ օվկիանոսին պատկանող ===

Խաղաղ օվկիանոսի ավազանին պատկանող գետերն ունեն լեռնային բնույթ՝ կարճ են, արագահոս։ Նրանց սնումը խառն է՝ ձնա-անձրևային։ Խոշոր գետերից են Յուկոնը, Ֆրեյզերը, Կոլումբիան և Կոլորադոն։
Յուկոնը Ալյասկայի ամենախոշոր գետն է։ Սկիզբ է առնում Կորդիլերներից, ունի ձնա-սառցադաշտային սնում և տրանսպորտային մեծ նշանակություն։
Կոլումբիա և Ֆրեյզեր գետերը հիդրոէներգետիկ մեծ պոտենցիալ ունեն։ Նրանց վրա կառուցված են հիդրոէլեկտրոկայանների հզոր կասկադներ։
Կոլորադոն աշխարհում հայտնի է ամենախորը կանիոնով (մոտ 2000 մ խորությամբ)։


=== Ներքին հոսք ===
Ներքին հոսքի ավազանները Հյուսիսային Ամերիկայում համեմատաբար փոքր տարածք են զբաղեցնում (Մեծ Ավազանը և Մեքսիկական բարձրավանդակի մի մասը)։


== Լճեր ==

Հյուսիսային Ամերիկան հարուստ է լճերով, հատկապես՝ քաղցրահամ։ Քաղցրահամ ջրերի խոշոր ավազանը Մեծ Լճերի համակարգն է, որը բաղկացած է Վերին, Միչիգան, Հուրոն, Էրի, Օնտարիո լճերից։ Բոլորը իրար հետ կապված են գետերով, ջրանցքներով, շլյուզներով։
Մայրցամաքում կան նաև սառցադաշտային, տեկտոնա-սառցադաշտային ու մնացորդային լճեր։ Դրանցից նշանավոր են Մեծ Արջի, Մեծ Ստրկական, Աթաբասկա, Վինիպեգ, Մեծ աղի, Նիկարագուա լճերը։
Օգուրկովո

Օգուրկովո (ռուս.՝ Огурково), գյուղ Ռուսաստանի Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Wicked Games

«Wicked Games», կանադացի երգիչ The Weeknd-ի երգն է իր «House of Balloons» և «Trilogy» ալբոմներից։ Երգը թողարկվել է 2012 թվականի սեպտեմբերի 25-ին XO Records և Republic Records լեյբլների կողմից։ Երգի հեղինակներն են՝ The Weeknd-ը, Դոկ ՄաքԿինին, Կարլո Մոնթենիսը և Ռ. Միլլար Բլենչրը։


== Երգացանկ ==
Digital download

«Wicked Games» - 5։26Promotional single

«Wicked Games» (Radio Edit with Intro) - 4։41
«Wicked Games» (Radio Edit) - 4։32
«Wicked Games» (Explicit Radio Edit) - 4։41


== Ստեղծագործական անձնակազմ ==
The Weeknd - երգի կոմպոզիտոր և կատարող
Դոկ ՄաքԿինի - կոմպոզիտոր, գործիքավորող, պրոդյուսեր
Իլլանգելո - կոմպոզիտոր, գործիքավորող, միքսող, պրոդյուսեր
Ռ. Միլլար Բլենչր - կոմպոզիտոր


== Մրցանակներ և առաջադրումներ ==


== Արտաքին հղումներ ==
Երգի տեսահոլովակը ՅուԹուբում
Տալ Մարմուտիե

Տալ Մարմուտիե (ֆր.՝ Thal-Marmoutier), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 736 մարդ, բնակչության խտությունը` 215.20 մարդ/կմ²։ Բնակավայրը զբաղեցնում է 3.42 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 32 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 499 աշխատունակ (15-64 տարեկան)  բնակիչ, որոնցից ակտիվ էին 372-ը, իսկ ոչ ակտիվները` 127։ Ակտիվության ցուցանիշը կազմում է 74,5 %։ 372 աշխատունակ մարդկանցից աշխատել է 344 անձ (169 տղամարդ և 175 կին)։ Գործազուրկ են եղել 28 անձ (19 տղամարդ և 9 կին)։ 127 անաշխատունակներից 47-ը եղել են աշակերտներ կամ ուսանողներ, 50-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լինկոլյան ոչխարի ցեղ

Լինկոլյան ոչխարի ցեղ, կիսանրբագեղմ, մսաբրդատու ոչխարներ։ Ստացվել է 18-19-րդ դարերում Անգլիայում (Լինկոլնշիր կոմսությունում) տեղական ոչխարների և Լեյստերյան խոյերի տրամախաչումից։ Անգլիայում մսատու ցեղերից ամենախոշորն է։ խոյերը կշռում են 130-160 կգ, մաքիները՝ 100-120 կգ։ Վաղահաս են, լավ բտվող։ Բուրդը միասեռ է՝ լավ փայլով։ Բրդի երկարությունը 20-30 սմ է, բարակությունը՝ 36-44 որակի։ Խոյերի բրդատվությունը՝ 10-12 կգ, մաքիներինը՝ 5-6 կգ։ Բրդի մաքուր ելքը՝ 55-65 %։ 100 մայր ոչխարից ստացվում է 120 գառ։ Ոչխարները պահանջկոտ են կերի և խնամքի նկատմամբ։
Արկադի Պետրոսյան

Արկադի Աշոտի Պետրոսյան (նոյեմբերի 23, 1933(1933-11-23), Բռնակոթ, Սիսիանի շրջան, Հայկական ԽՍՀ, ԱԽՖՍՀ, ԽՍՀՄ - 2013, Երևան, Հայաստան), նկարիչ, գրաֆիկ։


== Կենսագրություն ==
Արկադի Պետրոսյանը ծնվել է 1933 թվականի նոյեմբերի 23-ին Սիսիան քաղաքին հարակից Բռնակոթ գյուղում, Սյունիքի մարզ։
1951 թվականին ընդունվել է Փանոս Թերլեմեզյանի անվան գեղարվեստի ուսումնարան` Մկրտիչ Քամալյանի դասարան։ 1952-1955 թվականներին ծառայել է խորհրդային բանակում։ 1960-1965 թվականներին սովորել է Երևանի գեղարվեստա-թատերական ինստիտուտի նկարչության բաժնում։ 1970 թվականից եղել է Հայաստանի նկարիչների միության անդամ։ 1970 թվականից դասավանդել է Երևանի գեղարվեստի պետական ակադեմիայում, պրոֆեսոր` 1997 թվականից։ 1980- 1984 թվականներին եղել է Հայաստանի նկարիչների միության փոխնախագահը։1967 թվականին նկարազարդել է հայկական «Հազարան բլբուլ» հեքիաթը, նկարազարդումները տպագրվել են նաև «Արվեստ» ամսագրում։


== Ստեղծագործական ուղի ==

Վաղ շրջանի գործերին (կոմպոզիցիաներ, դիմանկարներ, նատյուրմորտներ, թեմատիկ պատկերներ, գրաֆիկա) բնորոշ են գունաշերտի փոխակերումները և պայմանական մեկնաբանումները։

«Պառկած ֆիգուր», 1966
«Սփռոցով նատյուրմորտ», 1968
«Երաժշտություն», 1972
Գրաֆիկական 4 թերթ՝ հայկական ժողովրդական մոտիվներով, 1969Գեղանկարչական և գրաֆիկական հետագա նկարաշարերում ի հայտ եկած հնագույն և քրիստոնեական շրջանի գծածավալային և ուրվագծային ձևամիջոցները վերածվել են արդիական նկարագրով սյուրռեալիստական պատկերների։

«Տարբեր ներկայացումներ», 1974
«Ժամանց», 1982
«Դարեր շարունակ» նկարաշար, 1985
«Հանդիպում», 1989
«Հեծյալը», 2000
«Հավատքի ճանապարհին», 2001
«Ձիու հետ», 2001Գրաֆիկական շարք՝

«Սասունցի Դավիթ», 1968
Ղազարոս Աղայանի «Զանգի Զրանգի» հեքիաթի մոտիվներով, 1973


== Ցուցահանդեսներ ==
1959 Հայաստանի նկարիչների միություն, Գրաֆիկական աշխատանքների առաջին ցուցահանդես
1971 Ուլան Ուդե, Մոնղոլիա
1972 ԽՍՀՄ 50-ամյակին նվիրված ցուցահանդեսում ներկայացրել է 3 իլուստրացիաներ «Սասունցի Դավիթ» էպոսից
1977 Երևանի ժամանակակից արվեստի թանգարան
1980 Տարտու, Էստոնիա
1981 Լիսաբոն, Պորտուգալիա
1985 Գերմանիա
1990 Անհատական ցուցահանդես Հայաստանի նկարիչների միությունում
1993 Նյու Յորք, ԱՄՆ
1994 Սանկտ Պետերբուրգ, ՌԴ
1995 Զապորոժիե , ՌԴ
1996 Լոս Անջելես , ԱՄՆ
1996 Տարբեր ցուցահանդեսներ Հայաստանում և արտերկրում
2000 Երևան, Հայաստան, Մոսկվա, Ռուսաստան
2001 Իտալիա
2003 Հայաստանի նկարիչների միություն, անհատական ցուցահանդես
2018 Հայաստանի նկարիչների միություն, Հոբելյանական ցուցահանդես՝ նվիրված Արկադի Պետրոսյանի ծննդյան 85-ամյակին


== Պարգևներ ==
1959 Սայաթ-Նովայի 250 ամյակին նվիրված ցուցահանդեսի առաջին մրցանակ
2003 «Վահագն Հովնանյան» մրցանակաբաշխության առաջին մրցանակ


== Գրականություն ==
Արկադի Պետրոսյան (կատալոգ), Ե., 1990


== Ծանոթագրություններ ==


== Արտաքին հղումներ ==
Արկադի Պետրոսյանի պաշտոնական կայքը Archived 2014-12-16 at the Wayback Machine.
Արկադի Պետրոսյան
Արկադի Պետրոսյան, Տաղանդը՝ ելք քաոսային վիճակից
Russin Art Gallery
Բորդիգերա

Բորդիգերա (իտալերեն՝ Bordighera), կոմունա Իտալիայի Լիգուրիա մարզում՝ Իմպերիա գավառում։ Զբաղեցնում է 10.41 կմ² մակերես։ Բնակչությունը կազմում է 10 667 մարդ, բնակչության խտությունը կազմում է 1 025 մարդ/կմ²։ Փոստային ինդեքս՝ 18012, հեռախոսային կոդ՝ 0184:
Կոմունայի հովանավորն է սուրբ Ամպելիոսը, տոնը նշվում է մայիսի 14-ին։
Սնդիկի հեմօքսիդ

Սնդիկի հեմօքսիդ (Hg2O), սնդիկի միացությունը թթվածնի հետ, որտեղ սնդիկի օքսիդացման աստիճանը հավասար է +1-ի։ ՈՒնի սև բյուրեղների տեսք։ Ունի 9, 8 գ/սմ3 խտություն։


== Հատկություններ ==
Տաքացնելիս կամ լուսավորելիս քայքայվում է առաջացնելով սնդիկ և սնդիկի երկօքսիդ։ Չունի ո՛չ հոտ, ո՛չ համ։ Թունավոր է։ Գործնականորեն ջրում անլուծելի է։ Հիդրոլիզի հավասարակշռության հաստատունը հավասար է՝ 1·10−5։ Քայքայման և հիդրոլիզի հավասարումներն են՝

  
    
      
        
          
            H
            
              g
              
                2
              
            
            O
            →
            H
            g
            O
            +
            H
            g
          
        
      
    
    {\displaystyle {\mathsf {Hg_{2}O\rightarrow HgO+Hg}}}
  

  
    
      
        H
        
          g
          
            2
          
          
            2
            +
          
        
        +
        
          H
          
            2
          
        
        O
        ⇄
        H
        
          g
          
            2
          
        
        O
        
          H
          
            +
          
        
        +
        
          H
          
            +
          
        
      
    
    {\displaystyle Hg_{2}^{2+}+H_{2}O\rightleftarrows Hg_{2}OH^{+}+H^{+}}
  Միավալենտ սնդիկի աղերին ավելացնելով ալկալի ընթանում են հետևյալ ռեակցիաները՝

  
    
      
        H
        
          g
          
            2
          
          
            2
            +
          
        
        +
        2
        O
        
          H
          
            −
          
        
        →
        H
        
          g
          
            2
          
        
        (
        O
        H
        
          )
          
            2
          
        
        →
        H
        
          g
          
            2
          
        
        O
        →
        H
        g
        O
        +
        H
        g
      
    
    {\displaystyle Hg_{2}^{2+}+2OH^{-}\rightarrow Hg_{2}(OH)_{2}\rightarrow Hg_{2}O\rightarrow HgO+Hg}
  


== Ստացում ==
Սնդիկի հեմօքսիդ ստանում են սնդիկի վրա ջրային գոլոշիներ ավելացնելով 300 աստիճան ցելսուս ջերմաստիճանում։

  
    
      
        
          
            2
            H
            g
            +
            
              H
              
                2
              
            
            O
            →
            H
            
              g
              
                2
              
            
            O
            +
            
              H
              
                2
              
            
          
        
      
    
    {\displaystyle {\mathsf {2Hg+H_{2}O\rightarrow Hg_{2}O+H_{2}}}}
  


== Ծանոթագրություններ ==
Աստերոիդների ցանկ (85601-85700)

Աստերոիդների ցանկ (85501-85600)  • Աստերոիդների ցանկ  • Աստերոիդների ցանկ (85701-85800)
 Աստերոիդների ցանկ (85501-85600)  • Աստերոիդների ցանկ  • Աստերոիդների ցանկ (85701-85800)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Չխիկվթա

Չխիկվթա (վրաց.՝ ჩხიკვთა), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 147 մարդ։


== Ծանոթագրություններ ==
Անդրեևո (գյուղ, Վարնավինսկի շրջան)

Անվան այլ կիրառումների համար տե՛ս՝ ԱնդրեևոԱնդրեևո (ռուս.՝ Андреево), գյուղ Ռուսաստանի Նիժնի Նովգորոդի մարզի Վարնավինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)